text: # Bók-gŭng-sṳ̀
  Bók-gŭng-sṳ̀ (卜公祠) sê Hók-ciŭ Dài-gĕ̤ng siŏh ciáh gé̤ṳng Nā-gŭng gì miêu. Buōng-dā̤ găk Dâi-miêu-săng (大廟山) să̤-báe̤k, gĭng-dáng băng gáu Ò̤-â-gă̤ (河下街).
  Bók-gŭng-sṳ̀ sê Hók-ciŭ có̤i cā gì Nā-gŭng-miêu (拏公廟), chă-bók-dŏ̤ găk Mìng-dièu Hùng-ū (洪武) nièng-găng kī hō̤. Nā-gŭng Bók Hók géu lāu gó̤-lòng Hók-ciŭ siàng báh-sáng, Hók-ciŭ nè̤ng kī miêu gé̤ṳng ĭ. Muāng-chĭng gì sèng-âu, muōi siŏh huòi kó̤ Liù-giù gì cháik-hŭng-sṳ̄ (冊封使) dŭ â̤ lì cŭ-uái chiāng ĭ gáu sùng lā̤ bō̤-iêu bìng-ăng. Ék-buăng chiāng Mā-cū niòng-niòng gâe̤ng Nā-gŭng cà̤ sô̤i tàu gá sùng, Dìng Siông-cṳ̆ sô̤i dâ̤ nê gá. Gô-dā̤ téng Dâi-miêu-lô (大廟路), Hăk-tăng-gă̤ (合撑街), Săng-bō̤-gă̤ (三保街) gáu Âu-chèng-gă̤ (後田街) dŭ sê gé̤ṳng ĭ, muōi siŏh nièng Nā-gŭng săng-nĭk dŭ â̤ có̤-hié, ngiàng-sìng, có̤i lā̤ cêng nâu-iĕk.
  Gê̤ṳng-sāng-dōng siông-dài ī-hâiu, dê ké̤ṳk Dài-gĕ̤ng-kṳ̆ Liĕk-gŭng-sṳ̆k Éng-sáuk-chiōng (臺江區烈軍屬印刷廠) ciéng kó̤. Ùng-gáik ī-hâiu, bô ké̤ṳk Dâ̤-săng Cék-buó-chiōng (第三織布廠) ciéng kó̤ có̤ sĭk-dòng. 1988 nièng ciáh ké̤ṳk dèng diōng lì có̤ miêu. 1998 nièng, ĭng-ôi Dâi-miêu-lô táuk-kuāng gâe̤ng Hók-ciŭ Dâ̤-sé Dṳ̆ng-hŏk gāi-cô̤ ké̤ṳk tiáh lâi. Bók-gŭng-sṳ̀ dò̤ diŏh nguòng-lài sê Dâ̤-săng Cék-buó-chiōng chŏng-kó̤, ciŏng ĭ gāi siàng miêu. 2003 nièng gái cháik-chiĕng, buăng gáu gĭng-dáng gì Ò̤-â-gă̤ 66 hô̤.
  
title: Bók-gŭng-sṳ̀
wikitext: {{Infobox religious building
  | name        = Bók-gŭng-sṳ̀
  | native_name = 卜公祠
  | native_name_lang = zh-Hans
  | image      =  
  | caption    = 
  | map_type   = 
  | map_caption = 
  | coordinates = {{coord|26|3|16.56|N|119|17|33.18|E|type:landmark_region:CN-35|format=dms|display=it}}
  | coordinates_footnotes = 
  | religious_affiliation =  [[Dô̤-gáu]]
  | deity       = 
  | leadership  = 
  | festival    = <!-- or | festivals = -->
  | location    = [[Hók-gióng]] [[Hók-ciŭ]] [[Dài-gĕ̤ng]]
  | country = {{flagcountry|China}}
  | consecration_year = 
  | website = <!--  {{URL|}}  -->
  | architect = 
  | architecture_type = 
  | architecture_style = 
  | founded_by = 
  | creator   = 
  | funded_by = 
  | general_contractor = 
  | established    = [[Mìng-dièu]] Hùng-ū (洪武) nièng-găng<br>2003 nièng (cháik-chiĕng)
  | groundbreaking = 
  | year_completed = 
  | construction_cost = 
  | date_demolished = <!-- or | date_destroyed = -->
  | footnotes = 
  }}
  '''Bók-gŭng-sṳ̀''' (卜公祠) sê [[Hók-ciŭ]] [[Dài-gĕ̤ng]] siŏh ciáh gé̤ṳng [[Nā-gŭng]] gì miêu. Buōng-dā̤ găk Dâi-miêu-săng (大廟山) să̤-báe̤k, gĭng-dáng băng gáu Ò̤-â-gă̤ (河下街).
  
  Bók-gŭng-sṳ̀ sê Hók-ciŭ có̤i cā gì [[Nā-gŭng-miêu]] (拏公廟), chă-bók-dŏ̤ găk [[Mìng-dièu]] Hùng-ū (洪武) nièng-găng kī hō̤. Nā-gŭng Bók Hók géu lāu gó̤-lòng Hók-ciŭ siàng báh-sáng, Hók-ciŭ nè̤ng kī miêu gé̤ṳng ĭ. [[Muāng-chĭng]] gì sèng-âu, muōi siŏh huòi kó̤ [[Liù-giù-guók|Liù-giù]] gì cháik-hŭng-sṳ̄ (冊封使) dŭ â̤ lì cŭ-uái chiāng ĭ gáu sùng lā̤ bō̤-iêu bìng-ăng. Ék-buăng chiāng [[Mā-cū (Sìng)|Mā-cū niòng-niòng]] gâe̤ng Nā-gŭng cà̤ sô̤i tàu gá sùng, [[Dìng Ùng-lṳ̀ng|Dìng Siông-cṳ̆]] sô̤i dâ̤ nê gá. Gô-dā̤ téng Dâi-miêu-lô (大廟路), Hăk-tăng-gă̤ (合撑街), Săng-bō̤-gă̤ (三保街) gáu Âu-chèng-gă̤ (後田街) dŭ sê gé̤ṳng ĭ, muōi siŏh nièng Nā-gŭng săng-nĭk dŭ â̤ có̤-hié, ngiàng-sìng, có̤i lā̤ cêng nâu-iĕk.
  
  [[Dṳ̆ng-guók Gê̤ṳng-sāng-dōng|Gê̤ṳng-sāng-dōng]] siông-dài ī-hâiu, dê ké̤ṳk Dài-gĕ̤ng-kṳ̆ Liĕk-gŭng-sṳ̆k Éng-sáuk-chiōng (臺江區烈軍屬印刷廠) ciéng kó̤. Ùng-gáik ī-hâiu, bô ké̤ṳk Dâ̤-săng Cék-buó-chiōng (第三織布廠) ciéng kó̤ có̤ sĭk-dòng. 1988 nièng ciáh ké̤ṳk dèng diōng lì có̤ miêu. 1998 nièng, ĭng-ôi Dâi-miêu-lô táuk-kuāng gâe̤ng [[Hók-ciŭ Dâ̤-sé Dṳ̆ng-hŏk]] gāi-cô̤ ké̤ṳk tiáh lâi. Bók-gŭng-sṳ̀ dò̤ diŏh nguòng-lài sê Dâ̤-săng Cék-buó-chiōng chŏng-kó̤, ciŏng ĭ gāi siàng miêu. 2003 nièng gái cháik-chiĕng, buăng gáu gĭng-dáng gì Ò̤-â-gă̤ 66 hô̤.
  
  [[Category:Dô̤-gáu]]